**Ministerul Finanțelor**

**Ministerul Economiei și Infrastructurii**

 **Agenția Relații Funciare și Cadastru**

Prin prezenta, Ministerul Agriculturii, Dezvoltării Regionale și Mediului remite pentru examinare și avizare proiectul Hotărîrii Guvernului cu privire la aprobarea modificărilor ce se operează în Regulamentul privind modul de ținere în cadrul primăriilor a registrelor contractelor de arendă a terenurilor și a altor bunuri agricole.

Proiectul nominalizat poate fi accesat pe pagina web a Ministerului la adresa [www.madrm.gov.md](http://www.madrm.gov.md), la rubrica, Transparenţă decizională - „Proiecte în discuţie”.

**Ministru Liviu VOLCONOVICI**

Ex: Angela Dogotari

Tel: 022 204 53

*(proiect)*

**GUVERNUL REPUBLICII MOLDOVA**

**HOTĂRÎRE nr. \_\_\_\_**

**din \_\_\_\_\_\_\_\_\_\_\_\_\_\_\_\_\_**

**Chișinău**

**cu privire la aprobarea modificărilor**

**ce se operează în Regulamentul privind modul de ținere în cadrul primăriilor a registrelor contractelor de arendă a terenurilor și a altor bunuri agricole**

În temeiul articolului IV din Legea nr. 6 din 8 februarie 2018 pentru modificarea unor acte legislative (Monitorul Oficial al Republicii Moldova, 2018, nr. 84-93, art. 171), Guvernul,

**HOTĂRĂȘTE:**

Regulamentul privind modul de ținere în cadrul primăriilor a registrelor contractelor de arendă a terenurilor și altor bunuri agricole, aprobat prin Hotărîrea Guvernului nr. 72 din 30 ianuarie 2004 (Monitorul Oficial al Republicii Moldova, 2004, nr. 26-29, art. 213), se modifică după cum urmează:

1) în textul Regulamentului, sintagma „Ministerul Agriculturii și Industriei Alimentare” se substituie prin sintagma „Ministerul Agriculturii, Dezvoltării Regionale și Mediului”

2) la punctul 2, cifra „3” se substituie cu cifra „5”;

3) la punctul 4, cifra „3” se substituie cu cifra „5”.

|  |  |
| --- | --- |
| **Prim – ministru** | **Pavel FILIP** |
|  |  |
|  |  |
| **Ministru al agriculturii,** **dezvoltării regionale și mediului** | **Liviu Volconovici** |

**Notă informativă**

**la proiectul hotărîrii Guvernului cu privire la aprobarea modificărilor**

**ce se operează în Regulamentul privind modul de ținere în cadrul primăriilor a registrelor contractelor de arendă a terenurilor și a altor bunuri agricole**

*Condițiile ce au impus elaborarea proiectului dat.*

Proiectul dat este elaborat în temeiul articolului IV din Legea nr. 6 din 8 februarie 2018 pentru modificarea unor acte legislative.

În scopul consolidării terenurilor agricole, reducerii costurilor de înregistrare a contractelor de arendă, s-a reglementat în prevederile Legii nr. 6 din 8 februarie 2018 pentru modificarea unor acte legislative,ca contractul de arendă a terenurilor şi a altor bunuri agricole încheiat pe un termen de pînă la 5 ani inclusive, se va înregistra la primăria localităţii în a cărei rază teritorială se află terenurile şi alte bunuri agricole, iar pe un termen mai mare de 5 ani se va înregistra la oficiul cadastral teritorial.

*Principalele prevederi ale proiectului.*

Se propune în textul Regulamentului, sintagma „Ministerul Agriculturii și Industriei Alimentare” de substitui prin sintagma „Ministerul Agriculturii, Dezvoltării Regionale și Mediului”, iar la punctul 2, cifra „3” se substituie cu cifra „5” și la punctul 4, cifra „3” se substituie cu cifra „5”.

*Argumentarea financiar-economică a proiectului.*

La implementarea proiectului dat nu va fi necesar alocarea mijloacelor financiare din bugetul de stat.

Proiectul de hotărîre și nota de argumentare pot fi accesate pe pagina web a Ministerului la adresa [www.madrm.gov.md](http://www.madrm.gov.md), la rubrica, Transparenţă decizională - „Proiecte în discuţie”.

**Ministru Liviu VOLCONOVICI**